মার্কাস ট্রেসকোথিক

মার্কাস এডওয়ার্ড ট্রেসকোথিক, এমবিই (/trɛsˈkɒθɪk/; জন্ম: ২৫ ডিসেম্বর, ১৯৭৫) সমারসেটের কেনশাম এলাকায় জন্মগ্রহণকারী প্রথিতযশা সাবেক ও বিখ্যাত ইংরেজ আন্তর্জাতিক ক্রিকেট তারকা। ইংল্যান্ড ক্রিকেট দলের পক্ষে টেস্ট ও একদিনের আন্তর্জাতিকে প্রতিনিধিত্ব করেছেন। ‘ট্রেসকো’ ডাকনামে পরিচিত বামহাতি উদ্বোধনী ব্যাটসম্যান মার্কাস ট্রেসকোথিক প্রথম-শ্রেণীর কাউন্টি ক্রিকেটে সমারসেট দলের হয়ে খেলেন। ১৯৯৩ সালে সমারসেট দলের পক্ষে কাউন্টি ক্রিকেটে অভিষেক ঘটে তার। খুবই দ্রুততার সাথে নিজেকে জাতীয় দলে খেলার উপযোগী করে তোলেন। অক্টোবর, ২০০৮ সালে সমারসেট কর্তৃপক্ষ মার্কাস ট্রেসকোথিককে আর্থিক সুবিধা গ্রহণের মৌসুমের জন্যে নির্বাচিত করে। ঐ মৌসুমের অংশ হিসেবে টানটনের কাউন্টি গ্রাউন্ডটিকে বেসবল মাঠে পরিণত করা হয়। মার্কাস ট্রেসকোথিকের নেতৃত্বে ক্রিকেটারদের দল ‘মার্কাস ট্রেসকোথিক ব্যাঞ্জার্স’ নাম ধারণ করে গ্রেট ব্রিটেন জাতীয় বেসবল দলের মুখোমুখি হয়। এতে তার দল ১-২১ ব্যবধানে পরাভূত হয়েছিল। সমগ্র খেলোয়াড়ী জীবনে ইংল্যান্ডের পক্ষে ৭৬ টেস্ট ও ১২৩ ওডিআইয়ে অংশগ্রহণ করেছেন তিনি। জুলাই, ২০০০ সালে জিম্বাবুয়ে দলের বিপক্ষে একদিনের আন্তর্জাতিকে অভিষেক ঘটে। ঐ বছরেরই আগস্ট মাসে ওয়েস্ট ইন্ডিজের বিপক্ষে টেস্টে অভিষেক হয় তার। সাবেক অধিনায়ক নাসের হুসেনের সাথে ট্রেসকোথিকের সুন্দর সম্পর্ক ছিল যা তার ব্যাটিংয়ে ভিত্তি এনে দেয়। এছাড়াও, গ্রাহাম গুচ ও ডেভিড গাওয়ারের ব্যাটিংও তার উপর সবিশেষ প্রভাব বিস্তার করেছে। ২০০২ সালে সফরকারী ভারতের বিপক্ষে সিরিজের প্রথম টেস্টে বৃদ্ধাঙ্গুলি ভেঙ্গে যায় তার। ফলশ্রুতিতে দ্বিতীয় টেস্টে তার স্থলাভিষিক্ত হয়ে অভিষেক ঘটে রবার্ট কী’র। কিন্তু রবার্ট কী’র দূর্বল ক্রীড়াশৈলী প্রদর্শনের কারণে ও আঘাত থেকে সেরে ওঠায় ট্রেসকোথিককে পুনরায় সিরিজের চতুর্থ টেস্টে দলে ফিরিয়ে আনা হয়। আক্রমণধর্মী উদ্বোধনী ব্যাটসম্যান হিসেবে, মার্চ ২০১৭-এর হিসাব অনুযায়ী[হালনাগাদ] ইংরেজ ক্রিকেটার হিসেবে সবচেয়ে বেশি ওডিআই সেঞ্চুরি করেছেন। এছাড়াও টুয়েন্টি২০ ক্রিকেটে ইংল্যান্ডের পক্ষে সবচেয়ে দ্রুততম অর্ধ-শতকের অধিকারী তিনি। এছাড়াও, তিনি স্লিপে অবস্থান করে ফিল্ডিংয়ে দক্ষতার পরিচয় দিয়েছেন। মাঝে-মধ্যে মিডিয়াম পেস বোলিংসহ ইংল্যান্ডের পক্ষে ৫টি একদিনের আন্তর্জাতিকে উইকেট-রক্ষণেরও দায়িত্বে ছিলেন। মাত্র দুইজন খেলোয়াড়ের একজন হিসেবে মার্কাস ট্রেসকোথিক তিনবার (২০০০, ২০০৯ ও ২০১১) পিসিএ বর্ষসেরা খেলোয়াড়ের পুরস্কার লাভ করেন। অপরজন হলেন - নিউজিল্যান্ডীয় বিখ্যাত ক্রিকেট তারকা স্যার রিচার্ড হ্যাডলি (১৯৮১, ১৯৮৪ ও ১৯৮৭)। "Sport quotes of the week"। BBC Sport। ২৩ সেপ্টেম্বর ২০০৮। সংগ্রহের তারিখ ২০০৮-০৯-২৩।  "Somerset players". CricketArchive. Retrieved 26 May, 2017. Smith, Matt (৪ অক্টোবর ২০০৮)। "Cricketers and ballplayers dealing with depression"। BaseballGB। সংগ্রহের তারিখ ৮ মার্চ ২০১০।  Chetwynd, Josh (৬ অক্টোবর ২০০৮)। "Test players step up to plate but get taken out at whole new ball game"। The Times। সংগ্রহের তারিখ ৮ মার্চ ২০১০।  Marcus Trescothick biography, ESPNcricinfo. Retrieved on 2007-06-10. Cricinfo। "Trescothick injury poses selection dilemma"। সংগ্রহের তারিখ ২০০৮-০৬-২৪।  Smyth, Rob। "4th Test: England v India, The Oval, match report"। Wisden Cricketers' Almanack। সংগ্রহের তারিখ ২০০৮-০৬-২৪।  "Record-breaking Trescothick sets up win"। ESPNcricinfo। ৯ জুলাই ২০১০। সংগ্রহের তারিখ ১০ জুলাই ২০১০।  Statsguru – ME Trescothick – ODIs as wicketkeeper ওয়েব্যাক মেশিনে আর্কাইভকৃত ২০২০-০৪-১৩ তারিখে, ESPNcricinfo. Retrieved on 2007-06-11. ফিল্ডিং ম্যাথু হগার্ড পেলহাম ওয়ার্নার ২০০৫ বাংলাদেশ ক্রিকেট দলের ইংল্যান্ড সফর উইকিমিডিয়া কমন্সে মার্কাস ট্রেসকোথিক সংক্রান্ত মিডিয়া রয়েছে। ইএসপিএনক্রিকইনফোতে মার্কাস ট্রেসকোথিক (ইংরেজি) ক্রিকেটআর্কাইভে মার্কাস ট্রেসকোথিক (সদস্যতা প্রয়োজনীয়) (ইংরেজি) ব্যক্তিগত ওয়েবসাইট ওয়েব্যাক মেশিনে আর্কাইভকৃত ১৩ ফেব্রুয়ারি ২০১৫ তারিখে প্রবেশদ্বার:  ক্রিকেট জীবনী